राम मंदिरसाठी कायदा करण्याची मोहन भागवत यांची विहिंपच्या मागणी\nराम मंदिर बांधण्यासाठी अध्यादेश आणावा, शिवसेना त्यासाठी सहकार्य करेल, अशी भूमिका त्यांनी काल अयोध्येत मांडली आहे. पहिल्या दिवशी लक्ष्मण किला इथं कलश पूजनाच्या कार्यक्रमानंतर बोलताना त्यांनी भाजपवर टीका केली होती. शनिवारी दिवसभरात काय काय घडलं? पाहा संपूर्ण घटनाक्रम इथे

रविवारी सकाळी उद्धव ठाकरे आणि त्यांचे कुटुंब रामलला येथे दर्शन घेतलं. आज विश्व हिंदू परिषदेची 'धर्मसभा'ही अयोध्या, नागपूर आणि बेंगलुरूमध्ये होत असल्याची माहिती विहिंपच्या प्रवक्त्यांनी दिली आहे. सुरक्षेच्या कारणास्तव आज अयोध्या शहरात कडक सुरक्षा व्यवस्थाही आहे. 

राम मंदिर संदर्भात आज दिवसभर घडलेल्या ठळक घडामोडी अशा.  

पाहा लाईव्ह अपडेटस् इथे - 

सायंकाळी 5.45 वाजता : राम मंदिर निर्मितीसाठी कायदा करा - भागवत

हिंदू समाज कायद्याने चालणारा आणि सर्वांप्रति प्रेम ठेवणारा आहे. म्हणूनच या मुद्द्याला 30 वर्षं लागली आहेत. राम मंदिर प्राधान्याचा विषय नाही, असं न्यायालयाने सांगितल्यानेही विलंब होत आहे. म्हणूनच राम मंदिर निर्मितीसाठी कायदा व्हावा, अशी भूमिका भागवत यांनी मांडली. वादग्रस्त जागी जमिनीखाली मंदिर असल्याचं सिद्ध झालं आहे, असा दावाही त्यांनी केला. 

"राम आणि कृष्ण समजाला जोडणारे आहेत, हिंदूंच्या भावना रामाशी जोडल्या आहेत. बाबरला मुस्लिमांसोबत जोडणे हा द्वेष पसरवण्याचा प्रकार आहे," असं ही ते म्हणाले. 

सायंकाळी 16.50 :  नागपूरमध्ये मोहन भागवत यांच्या उपस्थिती हुंकार सभेला सुरुवात

नागपूरमध्ये विश्व हिंदू परिषदेच्या वतीने राम मंदिराच्या मुद्द्यावर हुंकार सभेचे आयोजन करण्यात आलं आहे. ही नुकतीच सुरू झाली असून सभेला सरसंघचालक मोहन भागवत, साध्वी ऋतंभरा उपस्थित आहेत. 

राम मंदिराच्या मुद्द्यावर  पंतप्रधानांची काँग्रेसवर टीका

 पंतप्रधान नरेंद्र मोदी यांनी राजस्थानातील एका सभेत अयोध्येच्या मुद्द्यावर काँग्रेसवर टीका केली. ते म्हणाले, "जेव्हा अयोध्येची सुनावणी सुरू होती, तेव्हा काँग्रेसच्या राज्यसभेतील सदस्यांनी 2019पर्यंत सुनावणी टाळावी अशी मागणी केली होती. देशाच्या न्यायव्यवस्थेला राजकारणात ओढण उचित आहे का? जेव्हा सुप्रीम कोर्टातील न्यायमूर्ती अयोध्यासारख्या गंभीर विषयावर देशाला न्याय देण्यासाठी सर्वांचा ऐकून घेणार असतात तेव्हा राज्यसभेतील काँग्रेसचे वकील न्यायमूर्तींविरोधात महभियोग आणतात."

यावर काँग्रेसचे नेते कपिल सिब्बल म्हणाले, "काँग्रेस किंवा...\n\ntl;dr:
भाजप नेते फक्त प्रचाराच्या वेळी राम राम करतात, बाकीवेळ आराम करतात, असा टोला उद्धव ठाकरे यांनी अयोध्येत शिवसेनेच्या पत्रकार परिषदेत लगावला. अयोध्येतील दौरा पूर्ण करून दुपारी ते मुंबईला परतले आहेत. तर नागपूरमध्ये विश्व हिंदू परिषदेची हुंकार सभा सुरू झाली आहे. या सभेला राष्ट्रीय स्वयंसेवक संघाचे सरसंघचालक मोहन भागवत उपस्थित आहेत. त्यांनीही मंदिर निर्मितीसाठी कायदा करावा, अशी मागणी केली. तर काँग्रेस नेते कपिल सिब्बल यांनी राम मंदिराचा मुद्दा पंतप्रधान नरेंद्र मोदी निवडणुकीसाठी वापरत आहेत, अशी टीका केली आहे.